S-203/2012

Mál þetta, sem dómtekið var 3. apríl 2012, er höfðað með ákæru lögreglustjórans á Suðurnesjum, útgefinni 12. mars 2012, á hendur R-kk-þgf Þ-kk-þgf, kt. 000000-0000, nú að Pósthússtræti 1, Reykjanesbæ

„I. (008-2011-12077)

Fyrir umferðar- og fíkniefnalagabrot, með því að hafa aðfaranótt sunnudagsins 13. nóvember 2011, ekið bifreiðinni VV897, norður Sólvallagötu, uns lögregla hafði afskipti af ákærða við Pulsubarinn við Tjarnargötu, Reykjanesbæ, undir áhrifum ávana- og fíkniefna (Tetrahýdrókannabínól í mældist blóði (sic.) 12 ng/ml, amfetamín í blóði mældist 55 ng/ml og kókaín í blóði mældist 85 ng/ml) og fyrir að hafa á sama tíma haft í vörslum sínum 2,76 gr. af kannabisefnum er lögreglumenn fundu, í hólfi á milli framsæta bifreiðarinnar, í kjölfar leitar í bifreiðinni.

Telst háttsemi þessi varða við 1. mgr., sbr. 2. mgr. 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987 og 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 60/1980, sbr. lög nr. 13/1985 og lög nr. 68/2001.

II. (008-2011-13494)

Fyrir umferðarlagabrot, með því að hafa föstudaginn 23. desember 2011, ekið bifreiðinni VV897, að Stafnesvegi 14, Sandgerði, undir áhrifum ávana- og fíkniefna (Tetrahýdrókannabínól mældist í blóði 10 ng/ml og amfetamín í blóði mældist 135 ng/ml).

Telst háttsemi þessi varða við 1. mgr., sbr. 2. mgr. 45. gr. a., sbr. 5. gr. laga nr. 66/2006, sbr. 1. mgr. 100. gr. umferðarlaga nr. 50/1987.

III. (008-2011-12018)

Fyrir fíkniefnalaga- og vopnalagabrot, með því að hafa á sama tíma og greinir í ákærulið II., haft í vörslum sínum, á dvalarstað sínum að Stafnesvegi 14, Sandgerði, 0,24 gr. af kannabisefnum og 1,81 gr. af amfetamíni er ákærði framvísaði við lögreglu (sic.), 29,10 gr. af amfetamíni er lögregla fann í frystiskáp í þvottahúsi á 1. hæð, 26,36 gr. af kannabisefnum er lögregla fann á gólfi farþegamegin í bifreið ákærða, VV897, 0,92 gr. af kannabisefnum er lögregla fann í hólfi undir stýri sömu bifreiðar og 5 sverð er lögregla fann í kjölfar þess að húsleit var framkvæmd að dvalarstað ákærða, Stafnesvegi 14, Sandgerði.

Telst háttsemi þessi varða við 2., sbr. 5. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002 og d. lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar og til greiðslu alls sakarkostnaðar.

Þess er einnig krafist að ákærði verður (sic.) dæmdur til sviptingar ökuréttar, skv. 101. og 102. gr. umferðarlaga nr. 50/1987, sbr. 25. gr. laga nr. 44/1993 og 18. gr. laga nr. 66/2006 og að gerð verði upptæk framangreind 30,28 gr. af kannabisefnum, 30,91 gr. af amfetamíni, vog og kannabimyljari (sic.) samkvæmt heimild í 6. og 7. mgr. 5. gr. laga nr. 65/1974, sbr. lög nr. 10/1997 og 68/2001, sbr. 2. mgr. 14. gr. reglug. nr. 233/2001. Þá er þess krafist að ákærði verði dæmdur til að sæta upptöku á 5 sverðum samkvæmt heimild í 1. mgr. 37. gr. vopnalaga nr. 16/1998, sbr. (sic.)“

Um málavaxtalýsingu er skírskotað til ákæru.

Í þinghaldi hinn 3. apríl sl. var af hálfu ákæruvalds fallið frá refsikröfu að því er varðar vopnalagabrot í III. lið ákærunnar, en þó var ekki fallið frá kröfu um upptöku á fimm sverðum.

Ákærði játaði brot sín skýlaust fyrir dóminum eins og þeim er lýst í ákæru og að teknu tilliti til framangreindrar yfirlýsingar ákæruvalds. Þykir með játningu ákærða sem á sér stoð í gögnum málsins sannað að ákærði hafi gerst sekur um þá háttsemi sem ákært er fyrir og eru brot ákærða rétt heimfærð til refsiákvæða í ákærunni, þó að því tilskyldu að brot ákærða samkvæmt III. lið ákærunnar þykir varða við 2. gr., sbr. 5. og 6. gr. laga um ávana- og fíkniefni nr. 65/1974 með áorðnum breytingum, sbr. 2. gr., sbr. 14. gr. reglugerðar um ávana- og fíkniefni og önnur eftirlitsskyld efni nr. 233/2001 með áorðnum breytingum.

Ákærði R-kk-nf er fæddur í júní 1983. Fram kemur í sakavottorði ákærða að á árinu 2001 var hann dæmdur í 45 daga fangelsi, skilorðsbundið í tvö ár, fyrir brot gegn 1. mgr. 218. gr. almennra hegningarlaga. Þá hefur hann tvívegis gerst sekur um fíkniefnalagabrot, á árinu 2002 og 2008. Síðast var ákærði hinn 14. nóvember 2011 dæmdur í 45 daga fangelsi, skilorðsbundið í tvö ár, fyrir kynferðislega áreitni.

Með broti sínu í II. og III. lið ákærunnar hefur ákærði rofið skilorð dómsins frá 14. nóvember 2011. Með því að þau brot ein og sér myndu aðeins varða sektum þykir rétt með heimild í 60. gr. almennra hegningarlaga nr. 19/1940 að láta skilorðsdóminn haldast en gera ákærða eingöngu refsingu fyrir þetta mál. Í ljósi framangreinds þykir refsing ákærða hæfilega ákveðin 30 daga fangelsi. Ekki eru efni til að skilorðsbinda refsinguna.

Ákærði er sviptur ökurétti í 18 mánuði frá birtingu dómsins að telja.

Ákærði sæti upptöku á 30,28 g af kannabisefnum, 30,91 g af amfetamíni, vog kannabismyljara og fimm sverðum.

Ákærði greiði 388.783 krónur í sakarkostnað, þ.m.t. þóknun skipaðs verjanda síns, S-kk-ef K-kk-ef K-kk-ef hdl., sem þykir hæfilega ákveðin 75.300 krónur að meðtöldum virðisaukaskatti.

R-kvk-nf B-kvk-nf héraðsdómari kveður upp dóminn.

Dómsorð:

Ákærði, R-kk-nf Þ-kk-nf, sæti fangelsi í 30 daga.

Ákærði er sviptur ökurétti í 18 mánuði frá birtingu dómsins að telja.

Ákærði sæti upptöku á 30,28 g af kannabisefnum, 30,91 g af amfetamíni, vog kannabismyljara og fimm sverðum.

Ákærði greiði 388.783 krónur í sakarkostnað, þ.m.t. þóknun skipaðs verjanda síns, S-kk-ef K-kk-ef K-kk-ef hdl., 75.300 krónur.

R-kvk-nf B-kvk-nf

Rétt endurrit staðfestir

Héraðsdómur Reykjaness 12. apríl 2012.